CELEX: 
Language: el
Date: 2018-03-21 00:00:00
Title: EKTEΛΕΣΤΙΚΗ OΔΗΓIΑ (EE) …/… ΤΗΣ ΕΠΙΤΡΟΠΗΣ για την τροποποίηση της οδηγίας 93/49/ΕΟΚ της Επιτροπής όσον αφορά τις απαιτήσεις που πρέπει να πληροί το πολλαπλασιαστικό υλικό ορισμένων γενών ή ειδών της οικογένειας Palmae ως προς τον Rhynchophorus ferrugineus (Olivier)

EKTEΛΕΣΤΙΚΗ OΔΗΓIΑ (EE) …/… ΤΗΣ ΕΠΙΤΡΟΠΗΣ
            
            
               της 21.3.2018
            
            
               για την τροποποίηση της οδηγίας 93/49/ΕΟΚ της Επιτροπής όσον αφορά τις απαιτήσεις που πρέπει να πληροί το πολλαπλασιαστικό υλικό ορισμένων γενών ή ειδών της οικογένειας Palmae ως προς τον Rhynchophorus ferrugineus (Olivier)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη την οδηγία 98/56/ΕΚ του Συμβουλίου, της 20ής Ιουλίου 1998, για την εμπορία πολλαπλασιαστικού υλικού καλλωπιστικών φυτών
                  1
               , και ιδίως το άρθρο 5 παράγραφος 5,
            
            
               Εκτιμώντας τα ακόλουθα:
            
            
               (1)Ο Rhynchophorus ferrugineus (Olivier) εντοπίστηκε στα περισσότερα απειλούμενα εδάφη της Ένωσης και έχει συναχθεί το συμπέρασμα ότι ο εν λόγω επιβλαβής οργανισμός είναι πλέον γνωστό ότι έχει εμφανιστεί σε σημαντικό τμήμα του εδάφους της Ένωσης. Ως εκ τούτου, η απόφαση 2007/365/ΕΚ της Επιτροπής
                  2
                σχετικά με έκτακτα μέτρα για τον Rhynchophorus ferrugineus (Olivier) καταργήθηκε με την απόφαση (ΕΕ) ) C(2018)1607
                  3
                [Προς την Υπηρεσία Εκδόσεων: Να αναφερθεί ο αριθμός της απόφασης με την οποία καταργείται η απόφαση 2007/365/ΕΚ σχετικά με προσωρινά έκτακτα μέτρα για την πρόληψη της εισαγωγής και της εξάπλωσης στην Κοινότητα του Rhynchophorus ferrugineus (Olivier) ...].
            
            
               (2)Ο Rhynchophorus ferrugineus (Olivier) προκαλεί σοβαρές ζημίες στα φυτά των ειδών-ξενιστών της οικογένειας Palmae με εξαίρεση τα φυτά που έχουν διάμετρο στελέχους στη βάση μικρότερη από 5 cm.
            
            
               (3)Αυτά τα φυτά υπάρχουν σε πολλές περιοχές της Ένωσης, όπου καλλιεργούνται σε μεγάλο αριθμό για διακοσμητικούς σκοπούς και έχουν μεγάλη περιβαλλοντική και οικονομική σημασία.
            
            
               (4)Κατά συνέπεια, κρίνεται σκόπιμο να καθοριστούν ειδικές απαιτήσεις για να διασφαλιστεί η ποιότητα του πολλαπλασιαστικού υλικού ορισμένων γενών και ειδών της οικογένειας Palmae που διατίθενται συχνότερα στην ενωσιακή αγορά και κινδυνεύουν να προσβληθούν από τον εν λόγω επιβλαβή οργανισμό εάν δεν πληρούνται οι εν λόγω προϋποθέσεις. Οι εν λόγω απαιτήσεις θα πρέπει να ορίζουν, μεταξύ άλλων, συγκεκριμένες συνθήκες καλλιέργειας ή επεξεργασίας του υλικού, καθώς και την προϋπόθεση απαλλαγής του υλικού από τον Rhynchophorus ferrugineus (Olivier). 
            
            
               (5)Ως εκ τούτου, η οδηγία 93/49/ΕΟΚ της Επιτροπής θα πρέπει να τροποποιηθεί αναλόγως.
            
            
               (6)Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
            
               ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
            
            
               Άρθρο 1 
               Τροποποίηση της οδηγίας 93/49/ΕΟΚ της Επιτροπής
            
            
               Η οδηγία 93/49/ΕΟΚ της Επιτροπής τροποποιείται ως εξής:
            
            
               1)Προστίθεται το ακόλουθο άρθρο 3α:
            
            
               «Άρθρο 3a
            
            
               Το πολλαπλασιαστικό υλικό της οικογένειας Palmae το οποίο ανήκει στα γένη και είδη που αναφέρονται στο παράρτημα και έχει διάμετρο στελέχους στη βάση άνω των 5 cm πρέπει να πληροί μία από τις ακόλουθες απαιτήσεις:
            
         
         
            
               α)να έχει καλλιεργηθεί για ολόκληρη τη ζωή του σε περιοχή όπου έχει βεβαιωθεί, από την αρμόδια επίσημη υπηρεσία και σύμφωνα με τα σχετικά διεθνή πρότυπα για τα φυτοϋγειονομικά μέτρα, ότι είναι απαλλαγμένη από τον Rhynchophorus ferrugineus (Olivier)· 
            
            
               β)να έχει καλλιεργηθεί κατά τα δύο έτη πριν από τη διάθεσή του στην αγορά σε χώρο εντός της Ένωσης με πλήρη φυσική προστασία από την εισαγωγή του Rhynchophorus ferrugineus (Olivier), ή σε χώρο εντός της Ένωσης, στον οποίο έχουν εφαρμοστεί οι κατάλληλες προληπτικές θεραπείες σε σχέση με τον εν λόγω επιβλαβή οργανισμό. Θα πρέπει να αποτελεί αντικείμενο οπτικών επιθεωρήσεων οι οποίες να διενεργούνται τουλάχιστον μία φορά κάθε τέσσερις μήνες, επιβεβαιώνοντας την απαλλαγή του εν λόγω υλικού από τον Rhynchophorus ferrugineus (Olivier).
            
            
               Το παρόν άρθρο εφαρμόζεται με την επιφύλαξη των κανόνων για τις προστατευόμενες ζώνες σύμφωνα με το άρθρο 2 παράγραφος 1 στοιχείο η) και το άρθρο 5 παράγραφος 3 της οδηγίας 2000/29/ΕΚ.»
            
            
               2)Το παράρτημα τροποποιείται σύμφωνα με το παράρτημα της παρούσας οδηγίας.
            
            
               Άρθρο 2 
               Μεταφορά
            
            
               1)Τα κράτη μέλη θεσπίζουν και δημοσιεύουν, το αργότερο έως τις 30 Σεπτεμβρίου 2018, τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και τον πίνακα αντιστοιχίας μεταξύ αυτών των διατάξεων και της παρούσας οδηγίας.
            
            
               Εφαρμόζουν τις εν λόγω διατάξεις από την 1η Οκτωβρίου 2018.
            
            
               Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη. 
            
            
               2)Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
            
            
               Άρθρο 3 
               Έναρξη ισχύος
            
            
               Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            
            
               Άρθρο 4
               Αποδέκτες
            
            
               Η παρούσα οδηγία απευθύνεται στα κράτη μέλη.
            
            
               Βρυξέλλες, 21.3.2018
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
               
            
         
         
            
                  
                     (1)
                  
                        ΕΕ L 226 της 13.8.1998, σ. 16.
               
               
                  
                     (2)
                  
                        Απόφαση 2007/365/ΕΚ της Επιτροπής, της 25ης Μαΐου 2007, σχετικά με προσωρινά έκτακτα μέτρα για την πρόληψη της εισαγωγής και της εξάπλωσης στην Κοινότητα του Rhynchophorus ferrugineus (Olivier) (ΕΕ L 139 της 31.5.2007, σ. 24).
               
               
                  
                     (3)
                  
                        [Προς την Υπηρεσία Εκδόσεων: Να αναφερθεί ο τίτλος και τα στοιχεία αναφοράς της απόφασης με την οποία καταργείται η απόφαση 2007/365/ΕΚ σχετικά με προσωρινά έκτακτα μέτρα για την πρόληψη της εισαγωγής και της εξάπλωσης στην Κοινότητα του Rhynchophorus ferrugineus (Olivier) ...].
               
            
      
    ---documentbreak--- 
      
         
         
            
               ΠΑΡΑΡΤΗΜΑ
            
            
               Στο παράρτημα, μετά την εγγραφή «Narcissus L.», προστίθεται η ακόλουθη εγγραφή στον πίνακα:
            
            
                     
                        Γένη ή είδη
                     
                  
                  
                     
                        Επιβλαβείς οργανισμοί και ασθένειες
                     
                  
               
                     
                        «−
                              Palmae, όσον αφορά τα ακόλουθα γένη και είδη
                     
                     
                        −
                              Areca catechu L.
                     
                     
                        −
                              Syagrus romanzoffiana (Cham.) Glassman
                     
                     
                        −
                              Arenga pinnata (Wurmb) Merr.
                     
                     
                        −
                              Bismarckia Hildebr. & H.Wendl.
                     
                     
                        −
                              Borassus flabellifer L.
                     
                     
                        −
                              Brahea armata S. Watson
                     
                     
                        −
                              Brahea edulis H.Wendl.
                     
                     
                        −
                              Butia capitata (Mart.) Becc.
                     
                     
                        −
                              Calamus merrillii Becc.
                     
                     
                        −
                              Caryota maxima Blume
                     
                     
                        −
                              Caryota cumingii Lodd. ex Mart.
                     
                     
                        −
                              Chamaerops humilis L.
                     
                     
                        −
                              Cocos nucifera L.
                     
                     
                        −
                              Corypha utan Lam.
                     
                     
                        −
                              Copernicia Mart.
                     
                     
                        −
                              Elaeis guineensis Jacq.
                     
                     
                        −
                              Howea forsteriana Becc.
                     
                     
                        −
                              Jubaea chilensis (Molina) Baill.
                     
                     
                        −
                              Livistona australis C. Martius
                     
                     
                        −
                              Livistona decora (W. Bull) Dowe
                     
                     
                        −
                              Livistona rotundifolia (Lam.) Mart.
                     
                     
                        −
                              Metroxylon sagu Rottb.
                     
                     
                        −
                              Roystonea regia (Kunth) O.F. Cook
                     
                     
                        −
                              Phoenix canariensis Chabaud
                     
                     
                        −
                              Phoenix dactylifera L.
                     
                     
                        −
                              Phoenix reclinata Jacq.
                     
                     
                        −
                              Phoenix roebelenii O'Brien
                     
                     
                        −
                              Phoenix sylvestris (L.) Roxb.
                     
                     
                        −
                              Phoenix theophrasti Greuter
                     
                     
                        −
                              Pritchardia Seem. & H.Wendl.
                     
                     
                        −
                              Ravenea rivularis Jum. & H.Perrier
                     
                     
                        −
                              Sabal palmetto (Walter) Lodd. ex Schult. & Schult.f.
                     
                     
                        −
                              Trachycarpus fortunei (Hook.) H. Wendl.
                     
                     
                        −
                              Washingtonia H. Wendl.
                     
                  
                  
                     
                        Έντομα, ακάρεα και νηματώδεις σε όλα τα στάδια της ανάπτυξής τους
                     
                     
                        −
                              Rhynchophorus ferrugineus (Olivier)»